Title: Katedralbyggerne
Description: Dette er historien om katedralbyggerne, de over seks hundre kvinner og menn som gjennom 150 år har viet sitt arbeidsliv til å gjenreise Nidarosdomen til fordums prakt Den 19. juli 1869 begynte en liten gruppe håndverkere å restaurere et kapell på den sterkt forfalne Nidarosdomen. Målet var å tilbakeføre det til sin opprinnelige form etter flere hundre år med forfall, branner og ombygginger. Gradvis vokste ambisjonene for arbeidet til å omfatte hele katedralen. Ingen visste sikkert hvordan den hadde sett ut i middelalderen, men underveis ble det funnet mengder med spor og rester som ble ledetråder i restaureringen. Ingen ante heller at det skulle ta nesten 150 år å fullføre gjenreisningen av Nidarosdomen. Katedralbyggerne er skrevet av en rekke forfattere tilknyttet Nidaros Domkirkes Restaureringsarbeider som håndverkere, forskere og formidlere. Boka beskriver det enorme arbeidet som ligger bak gjenreisningen og fullføringen av Nidarosdomen slik vi opplever den i dag, fra steinbryting til fastmuring av de ferdige steinene og skulpturene. Som i middelalderen blir alle steiner hugd for hånd, og tradisjonelle håndverk som smiing, gipsstøping og glassmaleriarbeid er en viktig del av restaureringsarbeidet. Arbeidet tar aldri slutt, for det er alltid steiner som må skiftes og glassmalerier som må repareres. Store arbeidsoppgaver står for tur de neste tiårene.
Subjects: Cathedrals, Conservation and restoration, Church architecture, History, Buildings, structures, Buildings, Nidarosdomen
Places: Norway, Trondheim, Trondheim (Norway)